b'\n_START_ARTICLE_\nJuan Bautista ng La Salle\n_START_PARAGRAPH_\nSi San Juan Bautista ng La Salle o Jean-Baptiste de La Salle (Abril 30, 1651, Reims\xe2\x80\x93Abril 7, 1719, Saint-Yon, Rouen) ay isang Pranses na guro at repormador pang-edukasyong nagpalipas-buhay sa pagtuturo ng mga anak ng mga mahihirap._NEWLINE_Nagtatag si la Salle noong 1684 ng isang bagong orden, ang Institut des fr\xc3\xa8res des \xc3\xa9coles chr\xc3\xa9tiennes (o Institute of the Brothers of the Christian Schools sa Inggles, kilala rin bilang \xe2\x80\x9cLa Salle Christian Brothers\xe2\x80\x9d, \xe2\x80\x9cang La Salle Brothers\xe2\x80\x9d, o higit na madalas, the Christian Brothers, madalas naipaglilito sa isa pang ibang orden ng parehong pangalang itinatag ni Edmund Ignatius Rice. Ang mga kawani ni la Salle ang mga orihinal na kasapi._NEWLINE_Isang kapuna-punang pedagogical thinker si La Salle at isa rin siya sa mga tagapagtatag ng isang katangi-tanging modernong kaparaanan ng pagturo. Itinatag ni La Salle noong 1685 ang unang pangakaraniwang kinikilalang normal school\xe2\x80\x94isang paaralang may layong magsanay ng mga guro\xe2\x80\x94sa Reims._NEWLINE_Sa kasalukuyan, mga 6000 Brother at 65 000 lay and religious colleagues sa buong daigdig ang naninilbihan bilang mga guro, counselor, at gabay sa 800 000 mag-aaral sa higit 1000 institusyong pang-edukasyon sa 87 bansa, isinasagawa ang trabaho ng ng tagapagtatag sa ika-21 dantaon._NEWLINE_Kinanonisa siya ni Papa Le\xc3\xb3n XIII noong Mayo 24, 1900, at ipinagdidiwang ang kaniyang pista tuwing Mayo 15._NEWLINE_Siya ang patrono ng mga gurong Katoliko.'